
Šta je ***[sihr](https://pitajucene.com/search/sihr/questions/ "Pretraži pitanja o sihru")***, je li sihr veliki ***[širk](https://pitajucene.com/search/%C5%A1irk/questions/ "Pretraži pitanja o širku")***?


* 
* 
* 
* 
* 
* 
* 

 
Šta je sihr, je li to širk?

***[Sihr](https://pitajucene.com/search/sihr/questions/ "Pretraži pitanja o sihru")*** je ono što je skriveno i čiji je uzrok nepoznat. Sihr je stvaran. Od njega ima ono što ostavlja trag na srca i tijela, te čovjek postane bolestan toliko da umre ili se razdvoji njime između čovjeka i žene. Njegov utjecaj na čovjeka je Allahovom kosmičkom voljom59 i njegovom odredbom. Sihr je šejtansko djelo i ne dolazi se do njega osim činjenjem širka i približavanjem šejtanima ibadetima koja se ne bi trebala činiti osim Allahu. Također, približavanjem šejtanima djelima kufra poput potpunog ostavljanja namaza, prljanja mushafa nečistoćom, upotrebom rukji, zapisa i zaštita u kojima ima širka. Isto tako, pokornost šejtanima u onome što je griješenje prema Allahu poput činjenja zinaluka, pijenja alkohola, jedenja onoga što je ***[haram](https://pitajucene.com/search/haram/questions/ "Pretraži pitanja o haramu")***, nečišćenja nakon džunubluka, neučenja Kur’ana osim da se zavaraju ljudi, neulaženje u mesdžid osim da se zavaravaju ljudi i druge slične stvari.


Sihr spada u sedam uništavajućih grijehova. Sihr je veliki ***[širk](https://pitajucene.com/search/%C5%A1irk/questions/ "Pretraži pitanja o širku")*** zbog dvije stvari:


**Prva:** približavanje sihirbaza šejtanima tako što šejtanima upućuje ibadet. U to spada i strah od njih, traženje pomoći od njih, upućivanje ***[dove](https://pitajucene.com/search/dove/questions/ "Pretraži pitanja o dove")*** i klanje kurbana njima itd.


**Druga:** tvrdnja sihirbaza da poznaju stvari gajba. ***[Propis](https://pitajucene.com/search/Propis/questions/ "Pretraži pitanja o propisima")*** sihirbaza: Na njemu se primijenjuju propisi odpadništva.


(59 *Tj. u okviru kosmičkih zakona kojima je Allah uredio ovaj svijet, jer niko ne može raditi suprotno Allahovim kosmičkim zakonima, dok unutar tih zakona može da bira način djelovanja.*)


 




---


Odgovor iz knjige “KORISNA PREDAVANJA IZ ISLAMSKOG VJEROVANJA”


**Autor knjige**: dr. Meša‘il Rašid Ed-Debbas


**Prijevod**: Grupa prevodilaca


**Urednik** Irfan Hajrudin Klica, prof.


**Šerijatska recenzija** mr. ***[Jakub Alagić](https://pitajucene.com/search/Jakub+Alagi%C4%87/answers/ "Pretraži odgovore od mr. Jakub Alagić")***, Ersan Muzafer Grahovac, prof.


**Preuzeto sa**: [https://www.pozivistine.com](https://www.pozivistine.com/)


**PDF** knjigu možete preuzeti ovdje: <https://pitajucene.com/wp-content/uploads/2020/12/Korisna-predavanja-iz-islamskog-vjerovanja.pdf>


 


